sagorsarker/bangla-wikipedia huggingface dataset:
বুথিডং শহরাঞ্চল

বুথিডং শহরাঞ্চল (, ) মায়ানমারের (বার্মা) রাখাইন রাজ্যের মংডু জেলার একটি নগর। এর প্রধান শহর এবং প্রশাসনিক আসন বুথিডং।
২০১২ সালে মংটাও এবং বুথিডং -এ রাখাইনের নাগরিকের সাথে রোহিঙ্গাদের অনুপাত ছিল ৯৪:৬। 
২০১০-১১ এ তিনটি উচ্চ বিদ্যালয়, তিনটি মাধ্যমিক বিদ্যালয়, তিনটি মাধ্যমিক বিদ্যালয় (শাখা), ২০ টি পোস্ট-প্রাথমিক বিদ্যালয় এবং ১২২ টি প্রাথমিক বিদ্যালয় ছিল।
বুথিডং

বুথিডং (, ) মায়ানমারের (বার্মা) পশ্চিমাঞ্চলের রাখাইন প্রদেশের একটি শহর। এটি বুথিডং টাউনশিপের প্রশাসনিক আসন। বুথিডং মায়ু নদীর পশ্চিম তীরে অবস্থিত এবং ২০১০ সালের জুন এবং জুলাই ২০১১-এ ভয়াবহ বন্যার সম্মুখীন হয়। বুথিডং মংডু থেকে ১৬ মাইল দূরে। দুই শহর ১৯১৮ সালে নির্মিত মায়ু পর্বতমালার মাধ্যমে দুটি সুড়ঙ্গ দ্বারা সংযুক্ত।
২০১৬-১৭ সালের উত্তর রাখাইন রাজ্যে সংঘর্ষের সময় বুথিডংয়ের তিনটি থানা রোহিঙ্গা বিদ্রোহীদের দ্বারা ঘিরে ছিল বলে জানা গেছে। সংঘর্ষের ফলস্বরূপ বুথিডং এবং আশেপাশের বেশিরভাগ অঞ্চলের অনেক রোহিঙ্গাই বাড়ি ছেড়ে চলে যেতে বাধ্য হয়েছে।
ক্যারিমিনাটি

অজয় নাগর (উচ্চারণ [əˈdʒeː ˈnaːɡər] )(হিন্দি: अजय नागर) যিনি ক্যারিমিনাটি নামে বেশি পরিচিত, তিনি ভারতের ফরিদাবাদের ইউটিউবার এবং স্ট্রিমার। তিনি তার কৌতুকময় স্কিট এবং তার চ্যানেল ক্যারিমিনাটিতে বিভিন্ন অনলাইন বিষয়ের প্রতিক্রিয়াগুলির জন্য পরিচিত। ২০২৩ সালের আগস্ট পর্যন্ত তিনি ইউটিউবের এশিয়া অঞ্চলের সর্বোচ্চ অনুসারীর সহিত একক নির্মাতা। যার সাথে তার চ্যানেল ক্যারিমিনাটি তে ৪০ লাখের বেশি অনুসারী রয়েছে। তার অন্য চ্যানেল ক্যারি ইজ লাইভ এ তিনি গেমিং এবং লাইভ স্ট্রিম করেন।
২০২০ সালের মে মাসে, "ইউটিউব বনাম টিকটক- দ্য এন্ড" শিরোনামে তার রোস্ট ভিডিওটি ইউটিউব ভারতে সবচেয়ে বেশি পছন্দ করা (অ-সংগীত) ভিডিও হয়ে উঠেছিল। তবে সাইবার বুলিং এবং আপত্তিজনক ভাষা ব্যবহারকে কারণ হিসেবে উল্লেখ করে ভিডিওটি ইউটিউব থেকে সরিয়ে দেয়া হয়।
তিনি ক্যারিমিনতি বা 'ক্যারি' হিসাবে তার স্বতন্ত্র এবং শক্তিশালী হিন্দি ভাষার ভাষ্য হিসাবে পরিচিত তিনি লাইভ গেমিং বাদে মূলত ডিস গান, ব্যঙ্গাত্মক প্যারোডি এবং কৌতুক তৈরি করেন। তিনি ও তার দল ফরিদাবাদে তাঁর বাড়িতে ভিডিও তৈরি করেন।
"ইউটিউব বনাম টিকটোক - শেষ"
২০২০ সালে তিনি "ইউটিউব বনাম টিকটক - দ্য এন্ড" শিরোনামে একটি ইউটিউব ভিডিও প্রকাশ করেছিলেন।এতে সামাজিক যোগাযোগ মাধ্যম প্ল্যাটফর্ম টিকটক ভিডিও নির্মাতাদের যেমন আমির সিদ্দিকী কে রোস্ট করেছিলেন। ভিডিওটি টুইটারে ট্রেন্ড করে # ক্যারিমিনিটিরোস্টভিডিও হ্যাশট্যাগে। ইউটিউবভারত ভিডিও টি ডিলিট করার আগে ভিডিওটি ইউটিউবে কোনও অ সঙ্গীত-ভিডিও হিসেবে প্রায় সর্বোচ্চ সংখ্যক পছন্দ অর্জন করা ভিডিও ছিল। তার ভক্তরা ভিডিওতে উল্লিখিত টিকটকারকে সন্দেহ করে। এই অপসারণ ও পর্যালোচনার পিছনে অপরাধী আমির সিদ্দিকিকে দায়ী করে তারা গুগল প্লে স্টোরে টিকটক অ্যাপটিতে বোমা ফাটিয়েছিল এবং এর রেটিংগুলি ৪+ স্টার থেকে কমিয়ে ১+ এ নিয়ে গিয়েছিল।
মায়ু (নদী)

মায়ু মায়ানমারের (বার্মা) রাখাইন রাজ্যের একটি নদী। নদী এবং এর আশেপাশের অঞ্চল, "মায়ু অঞ্চল" বা "মায়ু উপদ্বীপ" নামে পরিচিত। নিকটবর্তী "মায়ু পর্বতের" নামে এর নামকরণ করা হয়েছে। এটি পূর্বে মনলেয়ওয়াদ্দি নদী নামে পরিচিত ছিল। এই নদীটি রাখাইন রাজ্যে তৃতীয় সর্বাধিক ব্যবহৃত নদী, এবং এটি ৯৬ মাইল (১৫৪ কিলোমিটার) দীর্ঘ এবং কাছে সিত্বের নিকট গিয়ে বঙ্গোপসাগরে পতিত হয়েছে। এটি বুথিডং, রাথেডং এবং সিত্বে টাউনশিপ হয়ে গিয়েছে।
ফজল আহমেদ

ফজল আহমেদ (জন্ম ১৯৪৪) রোহিঙ্গা আইনজীবী এবং মিয়ানমারের সাবেক রাজনীতিবিদ। তিনি ন্যাশনাল ডেমোক্রেটিক পার্টি ফর হিউম্যান রাইটসের (এনডিপিএইচআর) নেতা ছিলেন। ১৯৯০ সালের বার্মিজ সাধারণ নির্বাচনের সময় তিনি মিয়ানমারের সংসদ সদস্য নির্বাচিত হয়েছিলেন।
আহমেদ ১৯৪৪ সালে ব্রিটিশ বার্মার আরাকান বিভাগের মংডুর বসুবা গ্রামে জন্মগ্রহণ করেছিলেন। তার বাবা ছিলেন মোহাম্মদ কালু। তিনি মংডুর স্টেট হাই স্কুলে পড়াশোনা করেছেন। উচ্চ বিদ্যালয়ের পড়াশোনা শেষ করার পরে, ১৯৬০ সালে তিনি মুনড্ডায় জেলা প্রশাসকের কার্যালয়ে একজন কেরানী হিসাবে যোগদান করেন এবং তিনি আরাকান রাজ্যের মংডু, বুথিডাং, কিউক তাউ, কউকপিউ, টাউংআপ এবং সিত্তেয়ের বিভিন্ন অফিসে দায়িত্ব পালন করেছিলেন। পরে তিনি হায়ার গ্রেড প্লেডার (এইচজিপি) পরীক্ষায় উত্তীর্ণ হন এবং তিনি প্রাইভেট আইনজীবী হিসাবে কাজ শুরু করেন। তিনি মংডু জেলা প্রশাসকের কার্যালয়েও কাজ করেছেন। 
আহমেদ এনডিপিএইচর কেন্দ্রীয় কার্যনির্বাহী কমিটির সদস্য ছিলেন। আহমেদ ১৯৯০ সালের সাধারণ নির্বাচন মংডু-২ আসন থেকে প্রতিদ্বন্দ্বিতা করেছিলেন। তিনি ৫৮,২৩০ ভোটের মধ্যে ২৪, ৮৪৪ ভোটের ম্যান্ডেট নিয়ে নির্বাচনে জিতেছিলেন। তিনি বার্মিজ পার্লামেন্টে চারজন এনডিপিএইচ সংসদ সদস্যের মধ্যে অন্যতম ছিলেন।
১৯৯২ সালে বর্মি সামরিক জান্তা এনডিপিএইচআর নিষিদ্ধ করে। তখন আহমদকে গ্রেপ্তার করে নির্যাতন করা হয়।
হেদায়েতুল ইসলাম

হেদায়েতুল ইসলাম হেদা (–১৭ ডিসেম্বর ২০১৭) ছিলেন বাংলাদেশের একজন রাজনীতিবিদ। তিনি শেরপুর-৩ আসনের সংসদ সদস্য ছিলেন।
হেদায়েতুল ইসলাম সালে তৎকালীন পূর্ব পাকিস্তানের শেরপুরের শ্রীবরদীর খড়িয়াকাজিরচর ইউনিয়নের হালগড়া গ্রামে জন্মগ্রহণ করেন। তার পিতা সামছুল হক ঠিকাদার।
পঞ্চম জাতীয় সংসদের বাংলাদেশ জাতীয়তাবাদী দলের শেরপুর-৩ আসনের সংসদ সদস্য সেরাজুল হক ২৮ অক্টোবর ১৯৯৪ সালে মৃত্যুবরণ করলে একই সালে উপনির্বাচন বিএনপির প্রার্থী হিসেবে হেদায়েতুল ইসলাম সংসদ সদস্য নির্বাচিত হয়েছিলেন।
তিনি ১২ জুন ১৯৯৬ সালের সপ্তম ও ২০১৪ সালের দশম জাতীয় সংসদ নির্বাচনে স্বতন্ত্র প্রার্থী হিসেবে এবং ২০০১ সালের অষ্টম জাতীয় সংসদ নির্বাচনে জাতীয় পার্টির প্রার্থী হিসেবে ইসলামী জাতীয় ঐক্যফ্রন্টের হয়ে শেরপুর-৩ আসন থেকে পরাজিত হয়েছিলেন।
হেদায়েতুল ইসলাম ১৭ ডিসেম্বর ২০১৭ সালে ঢাকার বারডেম হাসপাতালে চিকিৎসাধীন অবস্থায় মৃত্যুবরণ করেন।
অনসূয়া আব্বাসি

অনসূয়া আব্বাসি হচ্ছেন পাকিস্তানের একজন টেলিভিশন অভিনেত্রী। পাকিস্তান টেলিভিশনে শিশুশিল্পী হিসেবে কাজ শুরু করা অনসূয়া বড়ো হয়ে এমটিভি পাকিস্তানে ভিজে (ভিডিও জকি) হিসেবে চাকরি করেন। এছাড়াও তিনি বিভিন্ন বিজ্ঞাপনের মডেল হয়েছেন এবং আগ টিভি এবং জিও টিভিতেও চাকরি করেছেন কিন্তু তিনি পরে অভিনয় করা শুরু করেন। তার অভিনীত জনপ্রিয় টিভি ধারাবাহিক হচ্ছে "মেরা ছায়ে ২" (২০১২), "মেরি স্যাহেলি মেরি হামজোলি" (২০১২), "টুটে হুয়ে পেড়" (২০১৩), "নানহি" (২০১৩), "পিয়ারে আফজাল" (২০১৩), "মালিকা-এ-আলেয়া" (২০১৪), "ভাওয়ার" (২০১৪) এবং "মালিকা-এ-আলেয়া ২য় মৌসুম" (২০১৫)। তার জনপ্রিয় অধিকাংশ নাটকগুলোই জিও টিভির ছিলো, এছাড়াও কয়েকটি ছিলো এআরওয়াই ডিজিটালের।
২০১৪ সালের ২৭ সেপ্টেম্বর অনসূয়ার আইনান আরিফ (ক্রিকেটার তসলিম আরিফের ছেলে) এর সঙ্গে বিয়ে হয়।
জুডি ডেভিস

জুডিথ ডেভিস (জন্ম ২৩ এপ্রিল ১৯৫৫) হলেন একজন অস্ট্রেলীয় অভিনেত্রী। তিনি চলচ্চিত্র, টেলিভিশন ও মঞ্চে তার কাজের জন্য পরিচিত। ৪০ বছরের অধিক সময়ের কর্মজীবনে তিনি তার বৈচিত্রময় কাজের জন্য তার প্রজন্মের অন্যতম সেরা অভিনেত্রী হিসেবে গণ্য এবং তার একাধিক কাজের সহকর্মী উডি অ্যালেন তাকে "বিশ্বের অন্যতম উত্তেজনাকর অভিনেত্রী" বলে অভিহিত করেন। তিনি একাধিক পুরস্কার অর্জন করেছেন, তন্মধ্যে রয়েছে আটটি অস্ট্রেলিয়ান একাডেমি অব সিনেমা অ্যান্ড থিয়েটার আর্টস পুরস্কার, তিনটি প্রাইমটাইম এমি পুরস্কার, দুটি বাফটা পুরস্কার ও দুটি গোল্ডেন গ্লোব পুরস্কার; এছাড়া তিনি দুটি একাডেমি পুরস্কারের মনোনয়ন পেয়েছেন।
ডেভিস ১৯৭৭ সালে ন্যাশনাল ইনস্টিটিউট অব ড্রামাটিক আর্ট থেকে স্নাতক সম্পন্ন করেন, সেখানে তিনি "রোমিও অ্যান্ড জুলিয়েট" নাটকে মেল গিবসনের বিপরীতে অভিনয় করেছিলেন। ডেভিস অস্ট্রেলিয়াতেই অধিকাংশ মঞ্চনাটকে কাজ করেছেন, তন্মধ্যে রয়েছে "পিয়াফ" (১৯৮০), "হেডা গ্যাবলার" (১৯৮৬), "ভিক্টরি" (২০০৪) ও "দ্য সিগাল" (২০১১)। এছাড়া তিনি ১৯৮২ সালে লন্ডনে "ইনসিগনিফিক্যান্ট" নাটকে অভিনয় করেছিলেন, এই কাজের জন্য তিনি শ্রেষ্ঠ অভিনেত্রী বিভাগে লরন্স অলিভিয়ে পুরস্কারে মনোনীত হয়েছিলেন, এবং ১৯৮৯ সালে লস অ্যাঞ্জেলেসে "হ্যাপগড" নাটকে অভিনয় করেছিলেন। তিনি ২০১৭ সালে ন্যাশনাল ইনস্টিটিউট অব ড্রামাটিক আর্টে ফিরে আসেন এবং "লাভ অ্যান্ড মানি" নাটকের নির্দেশনা প্রদান করেন।
তিনি "মাই ব্রিলিয়ান্ট ক্যারিয়ার" (১৯৭৯) চলচ্চিত্রে অভিনয়ের জন্য শ্রেষ্ঠ অভিনেত্রী ও শ্রেষ্ঠ সম্ভাবনাময় অভিনেত্রী বিভাগে দুটি বাফটা পুরস্কার অর্জন করেন। তিনি "উইন্টার অব আওয়ার ড্রিমস" (১৯৮১) চলচ্চিত্রের জন্য শ্রেষ্ঠ অভিনেত্রী বিভাগে এবং "হুডউইঙ্ক" (১৯৮১) চলচ্চিত্রের জন্য শ্রেষ্ঠ পার্শ্ব অভিনেত্রী বিভাগে দুটি অস্ট্রেলিয়ান ফিল্ম ইনস্টিটিউট পুরস্কার লাভ করেন। তিনি "আ প্যাসেজ টু ইন্ডিয়া" (১৯৮৪) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে এবং "হাজবেন্ডস অ্যান্ড ওয়াইভস" (১৯৯২) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এর ফলে তিনি এই দুই বিভাগে অস্কারে মনোনীত প্রথম অস্ট্রেলীয় এবং অস্কারে মনোনীত চতুর্থ অস্ট্রেলীয় অভিনেত্রী।
সিরাজুল ইসলাম (নেত্রকোণার রাজনীতিবিদ)

সিরাজুল ইসলাম বাংলাদেশের নেত্রকোণা জেলার রাজনীতিবিদ ও নেত্রকোণা-১ আসনের সাবেক সংসদ সদস্য।
সিরাজুল ইসলাম নেত্রকোণা জেলায় জন্মগ্রহণ করেন।
সিরাজুল ইসলাম ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ও ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে নেত্রকোণা-১ আসন থেকে সংসদ সদস্য নির্বাচিত হন।
এনএক্সটি টেকওভার ৩০

এনএক্সটি টেকওভার ৩০ একটি পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০২০ সালের ২২শে আগস্ট তারিখে মার্কিন যুক্তরাষ্ট্রের ফ্লোরিডার উইন্টার পার্কের ফুল সেল বিশ্ববিদ্যালয়ে অনুষ্ঠিত হয়েছে এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছে। এটি এনএক্সটি টেকওভার কালানুক্রমিকের অধীনে প্রচারিত ৩০তম অনুষ্ঠান ছিল।
এই অনুষ্ঠানটি মূলত মার্কিন যুক্তরাষ্ট্রের ম্যাসাচুসেটসের বস্টনের টিডি গার্ডেনে অনুষ্ঠিত হওয়ার কথা ছিল, তবে বস্টনের মেয়র মার্টি ওয়ালশ বস্টনের বড় পরিসরে আয়োজিত সকল ধরনের সমাবেশ স্থগিত করার ঘোষণা দেওয়ার পাশাপাশি জানান যে সেপ্টেম্বর মাসের পূর্বে বিশাল জনসমাগম বিশিষ্ট কোন ধরনের অনুষ্ঠানের জন্য অনুমতি দেওয়া হবে না। পরবর্তীতে, ডাব্লিউডাব্লিউই জানায় যে এই অনুষ্ঠানটি এনএক্সটি-এর সাপ্তাহিক পর্ব ধারণের স্থান ফুল সেল বিশ্ববিদ্যালয়ে আয়োজন করা হবে।
প্রাক-প্রদর্শনে একটি সহ মূল অনুষ্ঠান মিলিয়ে মোট ৬টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ ম্যাচে ক্যারিয়ান ক্রস কিথ লিকে হারিয়ে প্রথমবারের মতো এনএক্সটি চ্যাম্পিয়নশিপ জয়লাভ করে। অন্যান্য শীর্ষস্থানীয় ম্যাচে, ইও শিরাই এনএক্সটি নারী চ্যাম্পিয়নশিপ ম্যাচে ডাকোটা কাইকে, ড্যামিয়েন প্রিস্ট এনএক্সটি উত্তর আমেরিকান চ্যাম্পিয়নশিপ ম্যাচে ব্রনসন রিড, ক্যামেরন গ্রাইমস, জনি গার্গেনো এবং ভেলভেটিন ড্রিমকে এবং এডাম কোল প্যাট ম্যাকএফিকে হারিয়েছে।
বাথানডাঙ্গা উচ্চ বিদ্যালয়

বাথানডাঙ্গা উচ্চবিদ্যালয়, গোপালগঞ্জ জেলার অন্তর্গত কাশিয়ানী উপজেলার  মহেশপুর ও মাহমুদপুর ইউনিয়নের সংযোগস্থল হিসেবে পরিচিত বাথানডাঙ্গা বাজারের উপর অবস্থিত। বিদ্যালয়টির পূর্ব পাশ দিয়ে বারাসাতের খাল প্রবাহিত হয়েছে।  বিদ্যালয়টিতে একটি ৪তলা ও দুটি দ্বিতল ও একটি একতলা বিশিষ্ট ভবন এবং একটি খেলার মাঠ রয়েছে।
বিদ্যালয়টির উত্তর পাশে রয়েছে দ্বিতল ভবন। মোট ৫ টি ভবন রয়েছে। ইংরেজি বড় অক্ষরের ইউ-সেপের এই বিদ্যালয়টিতে ১২ টি শ্রেণিকক্ষ, ১ টি অফিস কক্ষ, ১ টি শিক্ষক মিলনায়তনসহ একটি পৃথক গ্রন্থাগার রয়েছে। ৫.৩৪ একর জমির এই বিদ্যালয়টিতে রয়েছে ভাষা শহীদদের প্রতি শ্রদ্ধা নিবেদনের জন্য পাকা শহীদ মিনার, বিশাল খেলার মাঠ, ইত্যাদি।
বাথানডাঙ্গা উচ্চ বিদ্যালয়, গোপালগঞ্জ জেলার অন্তর্গত কাশিয়ানী উপজেলার মহেশপুর ও মাহমুদপুর ইউনিয়নের সংযোগস্থল হিসেবে পরিচিত বাথানডাঙ্গা বাজারের উপর অবস্থিত। বিদ্যালয়টির পূর্ব পাশ দিয়ে বারাসাতের খাল প্রবাহিত হয়েছে। বিদ্যালয় এর পাশেই ৬৮নং বাথানডাঙ্গা সরকারি প্রাথমিক বিদ্যালয় অবস্থিত। ক্রমান্বয়ে বিদ্যালয়টি অত্র এলাকার প্রাণকেন্দ্রে পরিণত হচ্ছে।
১৯৪৫ সালে বিদ্যালয়টি স্থানীয় শিক্ষানুরাগীদের প্রচেষ্টায় মাইনর এডুকেশন হিসেবে পঞ্চম শ্রেণি পর্যন্ত চালু হয়। ১৯৫৩ সালের জুনিয়র বিদ্যালয় এবং ১৯৫৪ সালে বিদ্যালয়টি মাধ্যমিক বিদ্যালয়ের স্বীকৃতি লাভ করে।
এনডাব্লিউএ ওয়েস্টার্ন স্টেটস হেরিটেজ চ্যাম্পিয়নশিপ

দ্য এনডাব্লিউএ ওয়েস্টার্ন স্টেটস হেরিটেজ চ্যাম্পিয়নশিপ (বাংলাঃ এনডাব্লিউএ পশ্চিমা রাজ্যসমূহের ঐতিহ্যবাহী শিরোপা) যুক্তরাষ্ট্রের পেশাদার কুস্তি সংস্থা জোট "ন্যাশনাল রেসলিং এলাইয়েন্সের" একটি স্বল্পসময়ের জন্য সক্রিয় পেশাদার কুস্তি শিরোপা ছিল। শিরোপাটি ১৯৮৭ সালে ইউনিভার্সাল রেসলিং ফেডারেশনে একটি প্রতিযোগিতার মাধ্যমে উদ্ভূত ও পরবর্তীতে অপর কুস্তি সংস্থা "জিম ক্রোকেট প্রমোশনে" শিরোপাটির জন্য লড়াই ও প্রতিযোগিতা হতো। ১৯৮৯ সালে "ন্যাশনাল রেসলিং এলাইয়েন্স" শিরোপাটি পরিত্যক্ত করে।
শিরোপাটি মাত্র দুইজন কুস্তিগির ধারণ করেন- ব্যারি উইন্ডহ্যাম ও ল্যারি বাইস্কো। নিষ্ক্রিয় হওয়ার আগে ল্যারি এই শিরোপাটি সর্বোচ্চ ৩৬২ ধরে রাখেন, যা এই শিরোপার জন্য সর্বোচ্চ দিন ধরে রাখার রেকর্ড হিসেবে বিবেচিত।
২০১৫ সালে "ন্যাশনাল রেসলিং এলাইয়েন্স" ও "ভেনডেটা প্রো রেসলিং" যৌথ উদ্যোগে "এনডাব্লিউএ ওয়েস্টার্ন স্টেটস চ্যাম্পিয়নশিপ" (প্রায় একই)শিরোনামে আরেকটি নতুন শিরোপা উদ্বোধন করে। এই শিরোপার জন্য ব্যবহৃত বেল্টটি ১৯৮৭ সালের মূল শিরোপার বেল্টের নকশার সাথে সমরূপ বৈশিষ্ট্য সম্পন্ন। এই শিরোপাটিকে মাঝে মাঝে প্রচারের ক্ষেত্রে 'এনডাব্লিউএ ওয়েস্টার্ন স্টেটস হেরিটেজ চ্যাম্পিয়নশিপ""' হিসেবে পরিচয় করিয়ে দেয়া হতো। এছাড়াও এই নতুন শিরোপাটির ইতিহাস বর্ণনা করার সময় পূর্বের শিরোপার ধারকদের কৃতিত্ব দেয়া হতো।
ডাব্লিউসিডাব্লিউ ওয়ার্ল্ড সিক্স-ম্যান ট্যাগ টিম চ্যাম্পিয়নশিপ

দ্য ডাব্লিউসিডাব্লিউ ওয়ার্ল্ড সিক্স-ম্যান ট্যাগ টিম চ্যাম্পিয়নশিপ (বাংলাঃ ডাব্লিউসিডাব্লিউ ৬ জনের ট্যাগ টিম বিশ্বশিরোপা) বর্তমানে লুপ্ত পেশাদার কুস্তি সংস্থা ওয়ার্ল্ড চ্যাম্পিয়নশিপ রেসলিং(ডাব্লিউসিডাব্লিউ)-এর একটি ট্যাগ টিম শিরোপা ছিল। ১৯৯১ সালের ১৭ ফেব্রুয়ারি হতে ১০ নভেম্বর পর্যন্ত ডাব্লিউসিডাব্লিউ'র বিভিন্ন সম্প্রচারিত অনুষ্ঠানে শিরোপাটির জন্য বিভিন্ন লড়াই অনুষ্ঠিত হয়। শিরোপাটি ডাব্লিউসিডাব্লিউ'র পূর্বসুরী "জিম ক্রোকেট প্রমোশনে" ব্যবহৃত "এনডাব্লিউএ ওয়ার্ল্ড সিক্স-ম্যান ট্যাগ টিম চ্যাম্পিয়নশিপ-"এর পুনঃসক্রিয় রূপ হিসেবে বিবেচিত। শিরোপাটির এনডাব্লিউএ সংস্করণটি সংস্থার মূল আকর্ষণ বা প্রথম সারির কুস্তিগিরদের লড়াইয়ের জন্য ব্যবহার হলেও ডাব্লিউসিডাব্লিউ সংস্করণটি মূলত মধ্যম সারির কুস্তিগিরদের লড়াই ও প্রতিযোগিতায় পুরস্কার হিসেবে ব্যবহৃত হয়েছে। রিকি মর্টন ও টমি রিচ শিরোপাটি দুইবার ধারণ করেন। ১০ নভেম্বর, ১৯৯১ সালে শিরোপাটি নিষ্ক্রিয় হয়।
কয়েকমাস বাদে ডাব্লিউসিডাব্লিউ'র ম্যাচকর্তা এরিক বিশোফ ডাব্লিউসিডাব্লিউ ম্যাগাজিনের ২৩ মে, ১৯৯২ -এর সংখ্যায় ও ৩০ মে, ১৯৯২-এ সম্প্রচারিত ডাব্লিউসিডাব্লিউ ওয়ার্ল্ডঅয়াইড অনুষ্ঠানে শিরোপাটি "বিচ ব্লাস্ট পে-পার-ভিউ"তে ফিরিয়ে আনার ঘোষণা দিয়েছিলেন। শিরোপাটির জন্য ববি ইটন, আর্ন এন্ডারসন ও স্টিভ অস্টিনের সাথে ব্যারি উইন্ডহ্যাম, ডাস্টিন রোডস ও নিকিতা কোলফের মধ্যে লড়াই নির্ধারিত ছিল। পরবর্তীতে শিরোপা ফিরিয়ে আনার পরিকল্পনা বাদ দেয়া হয়েছিল। "বিচ ব্লাস্টএ" নির্ধারিত লড়াইটি শিরোপা নির্ধারণের বদলে একটি সাধারণ ট্যাগ-টিম লড়াই হিসেবে শেষ হয়েছিল।
পাঞ্জাব কৃষি বিশ্ববিদ্যালয়

লুধিয়ায় পাঞ্জাব কৃষি বিশ্ববিদ্যালয় এশিয়ার বৃহত্তম কৃষি বিশ্ববিদ্যালয়। এটি ভারতের একটি রাজ্য কৃষি বিশ্ববিদ্যালয়। এটি ১৯৬২ সালে প্রতিষ্ঠিত হয়েছিল। ১৯৬২ সালের ৮ জুলাই এটির আনুষ্ঠানিক উদ্বোধন করেছিলেন ভারতের তৎকালীন ভারতের প্রধানমন্ত্রী পণ্ডিত জওহরলাল নেহেরু। এই বিশ্ববিদ্যালয় ১৯৬০ এর দশকে ভারতে সবুজ বিপ্লব শুরু করে।
ইশারা অমরসিংহ

মেরেন্না কোরালাগে ডন ইশারা অমরসিংহ (; জন্ম: ৫ মার্চ, ১৯৭৮) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ২০০০-এর দশকের শেষদিকে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে বার্গার রিক্রিয়েশন ক্লাব, কোল্টস ক্রিকেট ক্লাব, নন্দেস্ক্রিপ্টস ক্রিকেট ক্লাব ও ওয়েয়াম্বা দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে মাঝারিসারিতে ব্যাটিং করতেন ইশারা অমরসিংহ।
নালন্দা কলেজ কলম্বোয় পড়াশুনো সম্পন্ন করেছেন তিনি। ১৯৯৭-৯৮ মৌসুম থেকে ২০১৭ সাল পর্যন্ত ইশারা অমরসিংহ’র প্রথম-শ্রেণীর খেলোয়াড়ী জীবন চলমান ছিল। ছয় ফুট উচ্চতাবিশিষ্ট প্রসারিত বাহু নিয়ে ফাস্ট বোলার হিসেবে আবির্ভূত হয়েছিলেন ইশারা অমরসিংহ। পেস করানোয় দক্ষ ছিলেন। তবে, খেলোয়াড়ী জীবনের অধিকাংশ সময়ই বলে নিখুঁত ভাব বজায় রাখতে পারেননি।
১৯৯৯ সাল থেকে শ্রীলঙ্কা এ দলের নিয়মিত সদস্যের মর্যাদাপ্রাপ্ত হন। ঐ মৌসুমে অসাধারণ খেলা উপহার দিয়েছিলেন তিনি। কলম্বো কোল্টসের সদস্যরূপে প্রিমিয়ার লীগের ১২ খেলায় অংশ নিয়ে ৫৮ উইকেট পান।ঘরোয়া ক্রিকেটে সুন্দর খেলা প্রদর্শনের স্বীকৃতিস্বরূপ এ দলের সদস্যরূপে দক্ষিণ আফ্রিকা গমনের পর ইংল্যান্ড যান। জাতীয় দলের ফাস্ট-বোলিং কোচ চম্পকা রামানায়েকে ও এ দলের কোচ চণ্ডিকা হাথুরুসিংহা’র সাথে আবদ্ধ স্থানে অনুশীলনে নিখুঁত নিশানায় বোলিংয়ের ত্রুটি দূরীকরণ হয়।
সমগ্র খেলোয়াড়ী জীবনে একটিমাত্র টেস্ট ও আটটিমাত্র একদিনের আন্তর্জাতিকে অংশগ্রহণ করেছেন ইশারা অমরসিংহ। ৩ এপ্রিল, ২০০৮ তারিখে পোর্ট অব স্পেনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ১৮ মে, ২০০৭ তারিখে আবুধাবিতে পাকিস্তান দলের বিপক্ষে একদিনের আন্তর্জাতিকে অভিষেক ঘটে তার। ১০ এপ্রিল, ২০০৮ তারিখে পোর্ট অব স্পেনে স্বাগতিক ওয়েস্ট ইন্ডিজ দলের বিপক্ষে সর্বশেষ ওডিআইয়ে অংশ নেন তিনি।
২০০২ সালে শ্রীলঙ্কা দলের সাথে ইংল্যান্ড গমন করেন। তবে, জাতীয় দলে খেলার জন্যে তাকে আরও পাঁচ বছর ধৈর্য্যের প্রহর গুণতে হয়। এরজন্যে কার্যত আংশিকভাবে ঐ সফরে পিঠের আঘাতপ্রাপ্তি দায়ী ছিল। ২০০৭ সালের ক্রিকেট বিশ্বকাপকে ঘিরে ৩০-সদস্যবিশিষ্ট শ্রীলঙ্কার প্রাথমিক দলে অন্তর্ভুক্ত হন। তবে, বিশ্বকাপের মূল দলে তাকে রাখা হয়নি।
২০০৮ সালের শুরুতে অস্ট্রেলিয়া গমনের সুযোগ পান। দিলহারা ফার্নান্দো’র স্থলাভিষিক্ত হন। ঐ মৌসুমে একটি টেস্ট ও কয়েকটি ওডিআইয়ে অংশ নেন। কিন্তু, ভালোমানের খেলা উপহার দিতে না পারায় তাকে জাতীয় দল থেকে উপেক্ষিত হতে হয়।
খুব সম্ভবতঃ লাসিথ মালিঙ্গা’র পর শ্রীলঙ্কার দ্বিতীয় দ্রুততম বোলারের মর্যাদা লাভ করেছেন। তবে, ক্যারিবীয় দ্বীপপুঞ্জে তিনি নিজেকে মেলে ধরতে পারেননি। বিশ্বকাপের পর আবুধাবিতে পাকিস্তানের বিপক্ষে খেলেন। সিরিজের প্রথম ওডিআইয়ে অভিষেক ঘটে। কিন্তু, কোন উইকেট লাভে ব্যর্থতার পরিচয় দেন। কিন্তু, ২০০৮ সালের সিবি সিরিজে বেশ ভালো খেলেন। ৩৫.৭৫ গড়ে ৮ উইকেট দখল করেন তিনি।
আলী আল খুদাইর

আলী আল খুদাইর ( , আলী বিন আল খুদাইর, বা আলী বিন আল খুদায়ের নামেও পরিচিত) একজন সৌদি আরবের আলেম ও পণ্ডিত। ২০০৩ সালে তাকে গ্রেপ্তার করা হয়েছিল। তাকে তার শিক্ষক, আলেম হামাউদ আল-আকলা আল-শুয়েবির নাম অনুসারে “আল-শুয়ায়েবী বিদ্যালয়ের” সদস্য বলা হয়েছে। 
আলী আল খুদাইর একাধিক সৌদি-আরব চিন্তাবিদদের বিরুদ্ধে ফতোয়া জারি করেছিলেন, তন্মধ্যে তুরকি আল-হামাদ, মনসুর আল-নকিদান এবং আবদুল্লাহ আবুসামহ তাদেরকে কাফের বলে ঘোষণা করেছিলেন। 
নিউ ইয়র্ক এবং ওয়াশিংটন ডিসি-তে ১১ সেপ্টেম্বরের হামলা পরে, তিনি তার অনুগামীদের আক্রমণগুলিতে আনন্দ করার আহ্বান জানিয়ে একটি ফতোয়া জারি করেছিলেন যা এই হামলার ন্যায্যতা "মুসলমানদের হত্যা ও স্থানচ্যুত করে, তাদের বিরুদ্ধে মুসলমানদের শত্রুদের সহায়তা করে, ধর্মনিরপেক্ষতা ছড়িয়ে দেওয়া, জোর করে জনগণ ও রাষ্ট্রের বিরুদ্ধে নিন্দা চাপানো এবং মুজাহিদীদের উপর অত্যাচার করা আমেরিকান "অপরাধ" তালিকাভুক্ত হয়েছিলেন।" 
২০০৩ সালের মে মাসে রিয়াদে আবাসিক যৌগের আত্মঘাতী বোমা হামলার ঘটনায় ৩৪ জন নিহত হওয়ার পর তিনি ২০০৩ সালের মে মাসে সৌদি-আরবের মদিনায় গ্রেপ্তার হন। আইন-আল-ইয়াকিনের মতে তিনি তিনজন আলেমের মধ্যে একজন ছিলেন যারা ফতোয়া জারি করেছিলেন - যে লড়াইয়ের সময় নিরাপত্তা কর্মীদের হত্যা "হালাল" বা জায়েজ বলে ঘোষণা করেছিল। ` গ্রেপ্তার হওয়া আরও দু'জন আলেম হলেন নাসের আল-ফাহাদ এবং আহমদ আল-খালেদী।
গ্রেপ্তারের পরের দিন, একটি ইসলামপন্থী ওয়েবসাইট ওসামা বিন লাদেনের একটি বার্তা পোস্ট করে সৌদি সরকারকে এ আলেমের ক্ষতি না করার জন্য সতর্ক করে দিয়েছে। বিন লাদেন আল খুদাইরকে "আমাদের সর্বাধিক বিশিষ্ট সমর্থক" হিসাবে বর্ণনা করে এবং "মোহামাদ বাজির" মতে সতর্ক করে দিয়েছিলেন যে যদি আহত হন তবে আল-কায়েদার প্রতিক্রিয়া তারা দেখতে পাবে। তাদের সতর্কতা বাক্য ছিলো "আমাদের সাথে শাইকের উচ্চ অবস্থানের মত দুর্দান্ত" হবে। 
আইন-আল-ইয়াকিনের মতে, ২০০৩ সালের নভেম্বরে সৌদি টেলিভিশনের সাথে সাক্ষাত্কারে আল খুদাইর "রিয়াদে সংঘটিত আত্মঘাতী বোমা হামলা পুনরায় পুনর্বার ও নিন্দা করেছিলেন" এবং তুরকি আল-হামাদ, মনসুর আল-নাকীদান আবদুল্লাহ আবুসামহ কাফের ঘোষণা করে যে ফতোয়া জারি করেছিলেন তা প্রত্যাহার করে নিয়েছিলেন।
আব্দুর রশিদ (কুমিল্লার রাজনীতিবিদ)

আব্দুর রশিদ (১৯৩৭–২০ জানুয়ারি ২০০৬) বাংলাদেশের কুমিল্লা জেলার রাজনীতিবিদ, প্রকৌশলী ও মুক্তিযুদ্ধের সংগঠক যিনি কুমিল্লা-৮ ও কুমিল্লা-২ আসনের সংসদ সদস্য ছিলেন।
আব্দুর রশিদ ১৯৩৭ সালে কুমিল্লা জেলার দাউদকান্দির উত্তর নসরুদ্দি গ্রামে জন্মগ্রহণ করেন। তার পিতা চুন্নু মিয়া বেপারী। তিনি ১৯৫২ সালে দাউদকান্দি উচ্চ বিদ্যালয় থেকে ম্যাট্রিকুলেশন পাশ করে ১৯৫৪ সালে জগন্নাথ কলেজ থেকে আইএসসি পাশ করেন। এর পর আহছানউল্লা বিজ্ঞান ও প্রযুক্তি বিশ্ববিদ্যালয় থেকে ১৯৫৮ সালে ডিস্টিংসন নিয়ে ইঞ্জিনিয়ারিং ডিগ্রি লাভ করেন।
আব্দুর রশিদ কুমিল্লা জেলা বোর্ডের প্রকৌশলী হিসেবে কর্মজীবন শুরু। তিনি মুক্তিযুদ্ধের সংগঠক ছিলেন। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ১৯৭৩ সালে তিনি বাংলাদেশ আওয়ামী লীগ ছেড়ে জাসদে যোগদান করে কুমিল্লা জেলা সভাপতি নিযুক্ত হন।
তিনি ১৯৭৯ সালের দ্বিতীয় জাতীয় সংসদ নির্বাচনে জাতীয় সমাজতান্ত্রিক দলের প্রার্থী হিসেবে তৎকালীন কুমিল্লা-৮ আসন থেকে সংসদ সদস্য নির্বাচিত হন। ৩০ মে ১৯৮১ সালে সংসদ সদস্য পদ থেকে পদত্যাগ করেন।
১৯৮৬ সালের তৃতীয় জাতীয় সংসদ নির্বাচনে স্বতন্ত্র প্রার্থী হিসেবে সংসদ সদস্য নির্বাচিত হয়ে জাতীয় পার্টিতে যোগদান করে। এরশাদের মন্ত্রিসভায় তিনি শ্রমশক্তি ও জনকল্যাণ মন্ত্রী নিযুক্ত হলেও ১০ আগস্ট ১৯৮৭ সালে তাকে মন্ত্রিসভা থেকে অব্যাহতি দেয়া হয়। ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির প্রার্থী হিসেবে কুমিল্লা-২ আসন থেকে সংসদ সদস্য নির্বাচিত হন।
তিনি ১৯৯১ সালের পঞ্চম জাতীয় সংসদ নির্বাচনে স্বতন্ত্র প্রার্থী হিসেবে ও ১২ জুন ১৯৯৬ সালের সপ্তম জাতীয় সংসদ নির্বাচনে আওয়ামী লীগের প্রার্থী হিসেবে কুমিল্লা-২ আসন থেকে পরাজিত হয়েছিলেন।
আব্দুর রশিদ ২০ জানুয়ারি ২০০৬ সালে মৃত্যুবরণ।
কর্ণফুলী (উপন্যাস)

কর্ণফুলী আলাউদ্দিন আল আজাদ রচিত একটি উপন্যাস। এটি ১৯৬২ সালে প্রকাশিত হয়। ষাটের দশকে আলাউদ্দিন আল আজাদ রচিত তেইশ নম্বর তৈলচিত্র (১৯৬০) ও "কর্ণফুলী" উপন্যাসটি ব্যাপক সাড়া জাগায়। এই উপন্যাসে আঞ্চলিক ভাষার ব্যবহারে দক্ষতার জন্য আলাউদ্দিন আল আজাদ ইউনেসকো পুরস্কার পেয়েছিলেন। এ উপন্যাসে লেখক কর্ণফুলীর তীরে যে সব বিশেষ সম্প্রদায় বসবাস করে তাদের জীবনচিত্র তুলে ধরেছেন। পাহাড় সমুদ্র ঘেরা একটি বিশেষ জনপদ তথা উপজাতীয়দের জীবন চিত্র অবলম্বনে রচিত হয় এই উপন্যাস।
গল্পের নায়ক ইসমাইল মূলত গুণ্ডাটাইপের এক যুবক, যার প্রথম পেশা ছিলো পকেটমারি করা। তার এ দৃঢ় সাহস দেখে রমজান নামের এক ঠিকাদার তাকে তার সাথে কাপ্তাইয়ের পাহাড়ি এলাকায় তার দেখভালের জন্য সাথে নিয়ে যায়। আর সেখানে গিয়েই ইসমাইল লালচাচার মেয়ে রাঙামিলার প্রেমে পড়ে, তবে পরবর্তীতে বিভিন্ন কারণে সে তার সেই আকর্ষণকে দমিয়ে বাড়ি ফিরে যায়। আর বাড়ি ফিরে জুলিকে বিয়ে করে সংসার পাতে। তবে ঘরে তার মন বসে না। শৈশবের সেই সারেং হবার স্বপ্ন তাকে রোজ রোজ তারা করে বেড়ায়। কর্ণফুলীর ঢেউ স্রোত তাকে যেন স্বপ্নেও ডাকে। আর সেই সুযোগও একদিন এসে পড়ে। আর তাই মা এবং স্ত্রীর তীব্র সংকোচ থাকবার পরেও সে একদিন কর্ণফুলীর বুকে জাহাজের সারেং হয়ে ভেসে পড়ে।
হারুন বাবুনগরী

হারুন বাবুনগরী (১৯০২ - ১৯৮৬) ছিলেন একজন বাংলাদেশী ইসলামি পণ্ডিত, সুফি সাধক এবং বাংলাদেশে দেওবন্দ আন্দোলনের অন্যতম প্রচারক। তিনি আল জামিয়াতুল ইসলামিয়া আজিজুল উলুম বাবুনগরের প্রতিষ্ঠাতা এবং ১ম মহাপরিচালক। তিনি "“বুযুর্গ সাহেব”" নামেই অধিক পরিচিত ছিলেন।
হারুন বাবুনগরী ১৯০২ খ্রিস্টাব্দে চট্টগ্রামের ফটিকছড়ির বাবুনগর এলাকায় জন্মগ্রহণ করেন। তিনি দারুল উলুম হাটহাজারীর অন্যতম প্রতিষ্ঠাতা সুফি আজিজুল রহমানের সন্তান। তাঁর পূর্বপুরুষরা আরব দেশ থেকে এদেশে এসেছিল। তার বড় ভাই মাওলানা আমিন দীর্ঘদিন যাবত জামিয়া বাবুনগরে শায়খুল হাদিস হিসেবে দায়িত্ব পালন করেছেন।
তৎকালীন সময়ে বাবুনগরের আব্দুল বারী চৌধুরীর বাড়ির পূর্বপার্শ্বে অবস্থিত একটি প্রাথমিক বিদ্যালয়ে তিনি লেখাপড়া শুরু করেন। এখানে তিনি অন্যান্য বিষয়ের সাথে বিখ্যাত কথাসাহিত্যিক শেখ সাদির "“গুলিস্তা”"ও অধ্যায়ন করেছেন। স্কুলে পড়াকালীন সময়েই আপন পিতার কাছে কুরআন মাজিদের শিক্ষা অর্জন করেন। তারপর ফটিকছড়ি নছিরুল ইসলাম নাজিরহাট বড় মাদ্রাসায় পড়ালেখা শুরু করেন। উক্ত প্রতিষ্ঠানে তাঁর পিতা সুফি আজিজুর রহমান শিক্ষকতার কাজে নিয়োজিত ছিলেন। সেখানে তিনি কাফিয়া পর্যন্ত শিক্ষালাভ করেন।
১৩৪১ হিজরি সনের মুহাররম মাসে তিনি হাটহাজারী মাদ্রাসায় ভর্তি হন। পারিবারিক সমস্যার কারণে তিনি দাওরায়ে হাদীস (মাস্টার্স) পর্যন্ত পড়ালেখা করতে সক্ষম হননি। তিনি এখানে জামাতে উলা তথা মিশকাত শরিফ পর্যন্ত শিক্ষা অর্জন করেন। অতঃপর আপন বড় ভাই মাওলানা আমিনের কাছে সিহাহ সিত্তাহর শিক্ষা লাভ করেন। তিনি ইলমে লাদুনির অধিকারী ছিলেন।
তিনি ১৯২৪ খ্রিস্টাব্দে মাত্র ২২ বছর বয়সে আল জামিয়াতুল ইসলামিয়া আজিজুল উলুম বাবুনগর প্রতিষ্ঠা করেন। প্রতিষ্ঠালগ্ন থেকে মৃত্যু পর্যন্ত এর আচার্য হিসেবে দায়িত্ব পালন করেছেন।
তিনি শায়খুল মাশায়েখ জমির উদ্দিন আহমদের শিষ্য ছিলেন এবং মুফতি আজিজুল হকের খলিফাদের একজন। হারুন বাবুনগরী তাঁর আধ্যাত্মিক গুরু জমির উদ্দিনের খলিফা হওয়া এবং নিজের আত্মচাহিদার বৈপরীত্যতা তাঁকে সে যুগে ‘বুজুর্গ সাহেব’ নামেই পরিচিত করে। তিনি জমির উদ্দিন আহমদের সান্নিধ্যে প্রায় ১৮ বছর ছিলেন। তাঁর মৃত্যুর পর তিনি আধ্যাত্মিক দীক্ষালাভ করতে মুফতি আজিজুল হকের দিকে মনোনিবেশ করেন। চট্টগ্রামের হাটহাজারী ঈদগাহে একটি ইসলামি সম্মেলনে বাবুনগরী আলোচনা করছিলেন। সেখানে কতিপয় পণ্ডিতদের সাথে মুফতি আজিজুল হক’ও উপস্থিত ছিলেন। একসময় বাবুনগরীর আলোচনা শুনে মুফতি আজিজুল হক দাঁড়িয়ে যান। সামনের দিকে অগ্রসর হয়ে বাবুনগরীকে নিজের বুকের সাথে লাগিয়ে একটা চাপ দেন এবং উচ্চকণ্ঠে বলেন, ‘আপনাকে তাসাউফের চার তরিকার অনুমতি দিলাম।’
তিনি ১৮ আগস্ট ১৯৮৬, সোমবার সন্ধ্যা সাড়ে পাঁচটায় চট্টগ্রাম মেডিকেয়ার ক্লিনিকে মারা যান। পরদিন মঙ্গলবার সাড়ে ১১টায় তার জানাজার নামাজ অনুষ্ঠিত হয়। জানাজার নামাজের ইমামতি করেন তার বড় পুত্র জামিয়া বাবুনগরের বর্তমান আচার্য আল্লামা মুহিব্বুল্লাহ বাবুনগরী। জামেয়ার দক্ষিণ পার্শ্বে মাকবারায়ে হারুনীতে তাকে দাফন করা হয়।
এডাব্লিউএ ইন্টারন্যাশনাল টেলিভিশন চ্যাম্পিয়নশিপ

দ্য এডাব্লিউএ ইন্টারন্যাশনাল টেলিভিশন চ্যাম্পিয়নশিপ (বাংলাঃ এডাব্লিউএ আন্তর্জাতিক টেলিভিশন শিরোপা) মার্কিন যুক্তরাষ্ট্রের বিলুপ্ত পেশাদার কুস্তি সংস্থা আমেরিকান রেসলিং এসোসিয়েশন(এডাব্লিউএ) কর্তৃক প্রবর্তিত পেশাদার কুস্তি শিরোপা ছিল। ১৯৮৭ হতে ১৯৮৯ পর্যন্ত স্বল্প সময় সক্রিয় থাকা শিরোপাটি মূলত ইএসপিএন চ্যানেলের জন্য প্রযোজিত "এডাব্লিউএ চ্যাম্পিয়নশিপ রেসলিং" -এর প্রবর্তিত হয়েছিল। শিরোপাটির জীবদ্দশায় মাত্র দুইজন কুস্তিগির - গ্রেগ গানিয়ে ও রন গারভিন এই শিরোপাটি জয়ের কৃতিত্ব দেখিয়েছিলেন।
ইএসপিএন চ্যানেলে প্রচারিত "এডাব্লিউএ চ্যাম্পিয়নশিপ রেসলিং" অনুষ্ঠানের জন্য প্রবর্তিত শিরোপাটির জন্য কয়েক মাস ব্যাপী একটি প্রতিযোগিতা হয়েছিল। পেশাদার কুস্তি ব্যক্তিত্ব ল্যারি নেলসনের ব্যাখ্যানুসারে এই প্রতিযোগিতায় প্রতি কুস্তিগির 'পিনফল' অথবা 'সাবমিশন'-এর মাধ্যমে জয়ের জন্য ৫ পয়েন্ট অর্জন, বিপরীতে হারের জন্য পাঁচ পয়েন্ট কর্তন; 'কাউন্ট আউট' ও প্রতিপক্ষের 'অযোগ্যতা'র কারণে জয়ের জন্য ২.৫ অর্জন, বিপরীতে হারের জন্য ২.৫ পয়েন্ট কর্তন ব্যবস্থা ছিল। এভাবে সর্বাগ্রে যে দুইজন কুস্তিগির ৫০ পয়েন্ট অর্জন করেছিলেন, তারাই এই শিরোপার জন্য চূড়ান্ত লড়াই করেছিলেন। ২৭ ডিসেম্বর, ১৯৮৭-এ কয়েক মাস ব্যাপী আয়োজিত একটি প্রতিযোগিতার ফাইনালে এড্রিয়ান এডনিসকে হারিয়ে গ্রেগ গানিয়ে এই শিরোপার প্রথম বিজয়ী হয়েছিলেন। সক্রিয় থাকা অবস্থায় মাত্র দুইজন কুস্তিগির শিরোপাটি ধারণ করেছিলেন। গ্রেগ গানিয়ে এই শিরোপার প্রথম ও শেষ বিজয়ী। এছাড়াও কুস্তিগির রন গারভিন এই শিরোপার দ্বিতীয় বিজয়ী ব্যক্তি। ১ অক্টোবর, ১৯৮৯-এ শিরোপাটি নিষ্ক্রিয় করা হয়।
হাবিব উল্লাহ খান

হাবিব উল্লাহ খান (৩১ জানুয়ারি ১৯৩৫ - ৭ জানুয়ারি ২০২৩) ছিলেন একজন বাংলাদেশী রাজনীতিবিদ ও কূটনীতিক। তিনি ১৯৭০-এর দশকের শেষ থেকে ১৯৮০-এর দশকের গোড়ার দিকে বাংলাদেশ জাতীয়তাবাদী দলের সরকারের সময় তথ্যমন্ত্রী এবং পরে পাটমন্ত্রী হিসেবে দায়িত্ব পালন করেন। তিনি কুমিল্লা-৫ (বর্তমানে ব্রাহ্মণবাড়িয়া-৫) আসন থেকে নির্বাচিত সংসদ সদস্য ছিলেন।
হাবিব উল্লাহ খান ১৯৩৫ সালের ৩১ জানুয়ারি বেঙ্গল প্রেসিডেন্সির নবীনগরে জন্মগ্রহণ করেন। তার পিতার নাম আবদুস শাকুর খান।
তিনি সালমা খানের সাথে বিবাহ বন্ধনে আবদ্ধ হন। সালমা খান একজন কূটনীতিক ছিলেন এবং ইন্দোনেশিয়ায় বাংলাদেশের রাষ্ট্রদূত হিসেবে দায়িত্ব পালন করেন। ২০২২ সালের জুলাই মাসে সালমা খান মৃত্যুবরণ করেন। তাদের একমাত্র কন্যার নাম হুমানা খান।
হাবিব উল্লাহ খান বাংলাদেশ জাতীয়তাবাদী দলের রাজনীতিবিদ ছিলেন এবং ১৯৭৯ সালের ১৮ ফেব্রুয়ারি অনুষ্ঠিত দ্বিতীয় জাতীয় সংসদ নির্বাচনে কুমিল্লা-৫ (বর্তমানে ব্রাহ্মণবাড়িয়া-৫) আসন থেকে প্রতিদ্বন্দ্বিতা করেন এবং সংসদ সদস্য নির্বাচিত হন। দ্বিতীয় সংসদের প্রথম অধিবেশন ১৯৭৯ সালের ২ এপ্রিল অনুষ্ঠিত হয়। সংসদ সদস্য থাকাকালীন তিনি জিয়াউর রহমানের মন্ত্রিসভায় তথ্য ও সম্প্রচার মন্ত্রীর দায়িত্ব পালন করেন এবং জিয়াউর রহমানের হত্যাকাণ্ডের পরে তিনি আবদুস সাত্তারের মন্ত্রিসভায় বস্ত্র ও পাট মন্ত্রীর দায়িত্ব পালন করেন। ১৯৮২ সালের অভ্যুত্থানের আগ পর্যন্ত তিনি উক্ত পদে বহাল ছিলেন।
দক্ষিণ আফ্রিকায় বর্ণবৈষম্যের অবসান ও নেলসন ম্যান্ডেলা নির্বাচিত হওয়ার পর, দক্ষিণ আফ্রিকার সাথে বাংলাদেশের সম্পর্ক প্রতিষ্ঠিত হয়। সম্পর্ক প্রতিষ্ঠিত হবার পর তিনি দক্ষিণ আফ্রিকায় নিযুক্ত বাংলাদেশের প্রথম রাষ্ট্রদূত ছিলেন।
হাবিব উল্লাহ খান কিছু সামাজিক ও মানব উন্নয়ন সংস্থার সাথেও যুক্ত ছিলেন। তিনি 'অ্যাসিসটেন্স ফর ব্লাইন্ড চিলড্রেন (এবিসি)' নামক অন্ধ শিশুদের জন্য প্রতিষ্ঠিত এনজিওর অন্যতম প্রতিষ্ঠাতা ছিলেন। তিনি বাংলাদেশের রোটারি ইন্টারন্যাশনালের সাবেক জেলা গভর্নর ছিলেন।
হাবিব উল্লাহ খান হৃদরোগের আক্রান্ত হয়ে ২০২৩ সালের ৭ জানুয়ারি ঢাকার এভারকেয়ার হাসপাতালে মৃত্যুবরণ করেন।
বলাকা (কাব্যগ্রন্থ)

বলাকা () হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯১৬ খ্রীস্টাব্দে প্রকাশিত হয়। এটি রবীন্দ্রনাথের কাব্য রচনার "বলাকা পর্ব"-এর প্রথম উল্লেখযোগ্য সৃষ্টি। ১৯১৫-১৬ সালে কবির কাব্যগ্রন্থ নামক কাব্যসংকলনেও এটি অন্তর্ভুক্ত হয়।
রবীন্দ্রনাথ "বলাকা" কাব্যগ্রন্থটি তাঁর বন্ধু উইলি পিয়র্সনকে উৎসর্গ করেন।
রবীন্দ্রনাথ ছিলেন গতির উপাসক। কবি-মনের এই গতির সুর "বলাকা" কাব্যে সুস্পষ্ট। সৃষ্টির গতিতত্ত্ব, বিশ্বজগতের মধ্যে চিরন্তন বেগের রহস্য এই কাব্যে পরিলক্ষিত হয়। এতে উপনিষদের চরৈবেতির আদর্শও লক্ষণীয়। এই কাব্যগ্রন্থের উল্লেখযোগ্য কবিতাগুলি হল "সবুজের অভিযান", "শঙ্খ", "ছবি", "শা-জাহান", "বলাকা" ইত্যাদি।
কেলি ক্লেইন

কেলি ক্লেইন (; জন্ম: ২৮ জানুয়ারী, ১৯৮৬) হলেন একজন আমেরিকান পেশাদার কুস্তিগির যিনি বর্তমানে একজন ফ্রি এজেন্ট। রিং অফ অনারে অতিবাহিত সময়ের জন্য তিনি সবচেয়ে বেশি পরিচিত, যেখানে তিনি তিনবার উইমেন অফ অনার ওয়ার্ল্ড চ্যাম্পিয়ন অর্জনের রেকর্ড করেছিলেন।
ক্লেইন ২৪ শে অক্টোবর, ২০১৫ সালে ওহাইওর ডেটনে "গ্লোরি বাই অনার XIV" ইভেন্টের নাইট ২ তে, রে লিনকে এক মিনিটে নমনের মাধ্যমে পরাজিত করে রিং অফ অনারে আত্মপ্রকাশ করেন।
টেনেসির ন্যাশভিল থেকে রিং অফ অনার রেসলিংয়ের ২৭ জুন, ২০১৬ পর্বে ক্লেইন টেলিভিশনে সম্প্রচারকৃত কোনো কুস্তিতে প্রথমবারের মতো আত্মপ্রকাশ করেছিলেন। উইমেন অফ অনার প্রথম পর্বের মূল ইভেন্টে সাবমিশন বা নমনের মাধ্যমে তিনি টেইলের হেন্ডরিক্সকে পরাজিত করেছিলেন। ১৪ ডিসেম্বর, ২০১৬ পর্বের রিং অফ অনার রেসলিংয়ের দ্বিতীয় ডাব্লিউওএইচ স্পেশালে তিনি ওডিবির মুখোমুখি হয়েছিলেন।
হিল হিসাবে তিনি আরওএইচ-তে অপরাজয়ের ধারা অব্যাহত রেখেছিলেন যতক্ষণ না এই রেকর্ড ২০১৭ সালের মে মাসের একটি ইভেন্টের সময় ডিওনা পুরাজোর সহায়তায় ক্যারেন কিউ দ্বারা শেষ হয়েছিল। জুলাইয়ে অনুষ্ঠিত তৃতীয় "উইমেন অফ অনার" ইভেন্টে একটি ত্রিমুখী হুমকির মুখোমুখি হয়েছিল ক্লেইন, ম্যাচটি জিতেছিলো ক্যারেন। ক্লেইন পরে ২৯শে জুলাইয়ে টেপিংয়ের অপর একক ম্যাচে পুরাজোকে পরাজিত করে। জয়টি এসেছিলো ক্যারেন কিউ হিল পরিণত হওয়ার পরে এবং পুরাজোকে আক্রমণের মাধ্যমে। ২০১৮ সালের ফাইনাল ব্যাটল ইভেন্টে ক্লেইন প্রথমবারের মতো উইমেন অফ অনার ওয়ার্ল্ড চ্যাম্পিয়নশিপ জিতেছিলো যেখানে তিনি চ্যাম্পিয়ন সুমি সাকাইকে একটি ফোর-কর্নার সার্ভাইভাল ম্যাচে পরাজিত করেছিল, এতে ম্যাডিসন রেনে এবং ক্যারেন কিউও জড়িত ছিলো। ১০ ফেব্রুয়ারি, ২০১৯ তারিখে আরওএইচ বাউন্ড বাই অনারের নাইট ২ তে তিনি মায়ু ইওয়াতানির কাছে খেতাব হারিয়েছিলেন, ৫৮ দিন পরে তাঁর আধিপত্যের অবসান ঘটেছিলো। ক্লেইন ৬ এপ্রিল, ২০১৯ তারিখে আরওএইচ-এর ম্যাডিসন স্কয়ার গার্ডেন লড়াই জি১ সুপারকার্ডে অংশ নেন এবং চ্যাম্পিয়নশিপটি পুনরায় অর্জন করেছিলেন এবং ইওয়াতানির সাথে হাত মিলিয়েছিলেন। এই প্রক্রিয়ায় তিনি তার স্বরূপ পুনঃপ্রতিষ্ঠিত করেন। এরপরে ক্লেইন লড়াই করেছিলেন ভেলভেল স্কাই এবং অ্যাঞ্জেলিনা লাভের সাথে, যারা ম্যান্ডি লিওনের সাথে যোগ দিয়েছিলেন এবং লিওনকে পিছন থেকে আক্রমণ করে হিল ঘুরিয়ে দিয়েছিলো।
২২ নভেম্বর ২০১৯ সালে প্রকাশিত হয়েছিল যে ক্লেইনকে রিং অফ অনার থেকে সরিয়ে দেওয়া হবে, যখন তিনি পোস্ট-কনসনশন সিন্ড্রোম বা অভিঘাতজনিত অচেতনতা থেকে সেরে উঠছেন। ওইসময়ে তিনি উইমেন অফ অনার ওয়ার্ল্ড চ্যাম্পিয়নও ছিলেন। এর আগে তিনি টুইটারে সংস্থাটির বিরুদ্ধে বক্তব্য রেখেছিলেন যে এটি তার চাহিদামতো ন্যায্য বেতন দিতে অস্বীকৃতি জানিয়েছে এবং আরওএইচ কোনও কনসশন প্রোটোকল রাখে না এবং আঘাত থেকে সেরে উঠতে প্রয়োজনীয় সময় কাটাতে দেয় না। এই মন্তব্যের ফলেই আরওএইচ তার সাথে করা চুক্তি নবায়ন না করার সিদ্ধান্ত নিয়েছিল।
১৪ অক্টোবর, ২০১৭ সালে ক্লেইন গডেসেস অফ স্টারডম ট্যাগ লিগ টুর্নামেন্টে অংশ নিয়ে ওয়ার্ল্ড ওয়ান্ডার রিং স্টারডম প্রমোশনে আত্মপ্রকাশ করেছিলেন। তিনি বী প্রিস্টলির সাথে টুর্নামেন্টটি জিতেছিলেন। টুর্নামেন্টের পরে ক্লেইন এবং বী ব্যর্থভাবে ওদো তাই (হানা কিমুরা) এবং কাগেতসু কে গডেসেস অফ স্টারডম চ্যাম্পিয়নশিপের চ্যালেঞ্জ জানায়
ম্যান্ডি লিওন

অ্যামান্ডা "ম্যান্ডি" লিওন (জন্ম: ৩ মার্চ, ১৯৯২) হলেন একজন আমেরিকান পেশাদার কুস্তিগির যিনি বর্তমানে রিং অফ অনার (আরওএইচ) এর সাথে স্বাক্ষরিত রয়েছেন। কুস্তির পাশাপাশি লিওন মডেল, অভিনেত্রী এবং নর্তকী হিসাবেও কাজ করেছেন।
লিওনের জন্ম নিউ ইয়র্কের ব্রুকলিনে এবং বেড়ে উঠেছেন পেনসিলভেনিয়ার ল্যানচেস্টার এবং হ্যারিসবার্গে। তিনি পুয়ের্তো রিকান, কিউবান, ইতালীয় এবং ফরাসী বংশোদ্ভূত
১৮ এপ্রিল ২০১৪ তে লিওন পেশাদার কু্স্তিতে আত্মপ্রকাশ করেছিলেন পেনসিলভেনিয়ার নিউভিলিতে আরওএইচ ফিউচার অফ অনার #১ ইভেন্টে। তিন মাস পরে আরওএইচ ফিউচার অফ অনার #২ ইভেন্টে জেনি রোজ এবং বেদা স্কটের কাছে একটি ট্যাগ দল ম্যাচে হেরেছিলেন লিওন।
২৫ জুলাই, ২০১৫-তে, একটি ডার্ক ম্যাচে লিওন রিং অফ অনারের হয়ে প্রথম ম্যাচটি জিতেছিলেন ডিওনা পুরাজোকে হারিয়ে। আরওএইচ রিলোডেড ট্যুর প্রাক্কালে লিওন টেইলর হেন্ডরিক্সের কাছে হেরেছিলেন। পরে সেই বছর লিওন এবং সুমি সাকাই একটি ডার্ক ম্যাচে পুরাজো এবং "দ্য হাওলিং হান্ট্রেস" খ্যাত হানিয়াকে পরাজিত করেছিল। এটি ছিলো তার দ্বিতীয় জয়।
সম্পর্কিত ইভেন্টগুলি সমস্তই লিওন এবং হেন্ডরিক্সকে আরএইচ-এর এসবিজি #২৭৬ ইভেন্টে উইমেন অফ অনারের ইতিহাসে প্রথম কোনও "নো ডিসকোয়ালিফিকেশন" ম্যাচে স্কোয়ারিংয়ের দিকে নিয়ে যায়। লিওন নিজেকে দিয়ে হেন্ডরিক্সকে আঘাত না করার সিদ্ধান্ত নেওয়ার পরে হেনড্রিক্স তার কিস গুডনাইট ফিনিশারের উপর চাপ দেওয়ার পরে শীর্ষে উঠে আসে। এই হারের কারণে লিওন নিজেকে একটি কঠোর অবস্থানে নিয়ে যাওয়ার চেষ্টা করতে থাকে, ফলে তিনি তার পরবর্তী ম্যাচগুলিতে লক্ষণীয়ভাবে আরও আক্রমণাত্মক হয়ে উঠলেন।
দুর্ভাগ্যক্রমে, হেনড্রিক্সকে রিং অফ অনার থেকে সরে যাওয়ার অনুমতি দেওয়া হলে এই বিরোধ সামান্যই কেটে গিয়েছিলো।
১৪ ডিসেম্বর, ২০১৬ সালে প্রচারিত একটি ম্যাচে জেসিকা হাভোককে পরাস্ত করেছিল লিওন।
মার্চ ২০১৭ সালে সুমি সাকাইয়ের সাথে একটি ত্রি-মুখী ম্যাচে পরাজিত হয়েছিল লিওন, ম্যাচটির মধ্যে জেনি রোজও অন্তর্ভুক্ত ছিল, ম্যাচ চলাকালীন তিনি হিল ব্যক্তিত্ব প্রদর্শন এবং খলনায়ক কৌশল অবলম্বন করেছিলেন। ১২ নভেম্বরে টিভি টেপিংয়ে লিওন একটি একক লড়াই ম্যাচে স্টেলা গ্রেকে পরাজিত করেছিল।
পরে লিওনকে ২০১৮ সালে উইমেন অফ অনার চ্যাম্পিয়নশিপ টুর্নামেন্টের অন্যতম হয়থডিসন রায়নকে পরাজিত করেছিলেন, তবে কোয়ার্টার ফাইনালে কেলি ক্লেইনের কাছে পরাজিত হয়েছিলেন।
জি১ সুপারকার্ডে লিওন অ্যাঞ্জেলিনা লাভ ও ভেলভেট স্কাইয়ের সাথে নিজেকে যুক্ত করেছিলেন একটি স্থিতিশীল সংগঠনের জন্য যা "দ্য অ্যালিউর" নামে পরিচিত। এই ত্রয়ী লড়াকু কেলি ক্লেইনকে আক্রমণ করেছিল যিনি সবেমাত্র মায়ু ইওয়াতানির বিরুদ্ধে চ্যাম্পিয়নশিপ জিতেছিল, পাশাপাশি জেনি রোজ এবং স্টেলা গ্রে'কেও যারা ক্লেইনকে বাঁচানোর চেষ্টা করেছিল। এই আক্রমণ তাদেরকে রেসলিং হিলে পরিণত করেছিল।
লিওন অ্যাডাম রোজের জন্য "রোজবাড" হিসাবে ২০১৪ এবং ২০১৫ সালে ডাব্লিউডাব্লিউই টেলিভিশনে অসংখ্যবার উপস্থিত হয়েছিলেন।
২০১৫ সালের জানুয়ারিতে, লিওন অরল্যান্ডোর ডাব্লিউডাব্লিউই পারফরম্যান্স সেন্টারে একটি ডাব্লিউডাব্লিউই ট্রাইআউট ক্যাম্পে অংশ নিয়েছিল বলে জানা গেছে।
১৯ আগস্ট, ২০১৭ সালে লিওন জাপানের প্রমোশন ওয়ার্ল্ড ওয়ান্ডার রিং স্টারডমের হয়ে আত্মপ্রকাশ করেন, ২০১৭ ৫★স্টার (ফাইভস্টার) জিপিতে প্রবেশ করেন এবং তার প্রথম ম্যাচে স্টারডম চ্যাম্পিয়ন আইও শিরাইকে পরাজিত করেছিলেন। তার পরবর্তী যাত্রায় তিনি জাঙ্গল কিয়োনার কাছে হেরেছিলেন। যাইহোক, লিও এ থেকে প্রত্যাবর্তন করেছিলেন, কে লি রেয়ের কাছে হেরে টনি স্টর্ম এবং এইচজেডকে-র মতো নামগুলিকেও পরাজিত করেছেন। টুর্নামেন্টে লিওনের শেষ দুটি ম্যাচের একটিতে সে ট্যাম নাকানোকে পরাজিত করেছিলো এবং অপরটিতে কোনামির কাছে হেরেছিলো।
মুজাফ্ফর আলী

মুজাফ্ফর আলী (মৃত্যু: ২৯ নভেম্বর ১৯৯৮) বাংলাদেশের কুমিল্লা জেলার রাজনীতিবিদ যিনি পূর্ব পাকিস্তান প্রাদেশিক পরিষদ সদস্য (এমপিএ) ও তৎকালীন কুমিল্লা-৮ আসনের সংসদ সদস্য ছিলেন।
মুজাফ্ফর আলী কুমিল্লা জেলার মেঘনার সাতানীতে জন্মগ্রহণ করেন। তিনি ঢাকা বিশ্ববিদ্যালয় থেকে অর্থনীতিতে বিএ এবং এমএ পাস করেন।
মুজাফ্ফর আলী ১৯৬৭ সাল থেকে ১৯৭০ সাল পর্যন্ত কুমিল্লা সদর (উত্তর মহাকুমা) আওয়ামী লীগের সভাপতি ছিলেন। তিনি ১৯৭০ সালের পূর্ব পাকিস্তান প্রাদেশিক পরিষদ নির্বাচনে আওয়ামী লীগের প্রার্থী হিসেবে প্রাদেশিক পরিষদ সদস্য (এমপিএ) নির্বাচিত হয়েছিলেন।
তিনি ১৯৭২ সালে সংবিধানের খসড়া কমিটির সদস্য এবং গণপরিষদের সদস্য (এমসিএ) ছিলেন।
১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-৮ আসন থেকে সংসদ সদস্য নির্বাচিত হন।
১৯৬৭ সালে তিনি কুমিল্লা জেলার হোমনার (বর্তমানে মেঘনা উপজেলা) কান্দারগাঁয়ে নিজ অর্থায়নে প্রতিষ্ঠিত করেন মুজাফ্ফর আলী উচ্চ বিদ্যালয় ও কলেজ। তিনি মৃত্যুবরণ করেছেন।
তিনি ঢাকার দৌলতকান্দি উচ্চ বিদ্যালয়, নরসিংদী উচ্চ বিদ্যালয়, নরসিংদী কলেজিয়েট উচ্চ বিদ্যালয় এবং ভৈরব উচ্চ বিদ্যালয়ের প্রধান শিক্ষকও ছিলেন।
মুজাফ্ফর আলী ২৯ নভেম্বর ১৯৯৮ সালে মৃত্যুবরণ করেন।
অ্যাপোলো ১

অ্যাপোলো ১, প্রাথমিকভাবে এএস-২০৪ হিসাবে মনোনীত, যুক্তরাষ্ট্রের অ্যাপোলো কার্যক্রমের প্রথম ক্রু মিশন, যা মানুষের চাঁদে অবতরণ করার প্রথম উদ্যোগ। ১৯৬৭ সালের ২১ শে ফেব্রুয়ারি অ্যাপোলো কমান্ড এবং পরিষেবা মডিউলটির প্রথম নিম্ন পার্থিব কক্ষপথের পরীক্ষা হিসাবে পরিকল্পনা করা, অভিযানটি কখনও উড়ে যায়নি; ২৭ জানুয়ারী কেপ কেনেডি এয়ার ফোর্স স্টেশন লঞ্চ কমপ্লেক্স ৩৪-এ উৎক্ষেপণের অনুশীলন পরীক্ষার সময় একটি কেবিন অগ্নিকাণ্ডে তিনটি ক্রু সদস্য মারা যান— কমান্ড পাইলট ভার্জিল ১ "গাস" গ্রিসম, ঊর্ধ্বতন পাইলট এড হোয়াইট, এবং পাইলট রজার বি চ্যাফি মারা যান এবং কমান্ড মডিউল (সিএম) ধ্বংস হয়ে যায়। ক্রুদের দ্বারা নির্বাচিত অ্যাপোলো ১ নামটি অগ্নিকাণ্ডের পরে তাদের সম্মানে নাসা দ্বারা দাপ্তরিক করা হয়।
অগ্নিকাণ্ডের পরপরই নাসা অগ্নিকাণ্ডের কারণ নির্ধারণের জন্য অ্যাপোলো ২০৪ দুর্ঘটনা পর্যালোচনা বোর্ড গঠন করে এবং মার্কিন যুক্তরাষ্ট্র কংগ্রেসের উভয় কক্ষই নাসার তদন্ত তদারকির জন্য তাদের নিজস্ব কমিটি অনুসন্ধান চালায়। আগুনের জ্বলে ওঠার উৎসটি বৈদ্যুতিক হিসাবে নির্ধারিত হয় এবং দাহ্য নাইলন উপাদান ও উচ্চ চাপ, খাঁটি অক্সিজেন কেবিন বায়ুমণ্ডলের কারণে আগুনটি দ্রুত ছড়িয়ে পড়ে। প্লাগ ডোর হ্যাচ দ্বারা উদ্ধার কাজ প্রতিহত হয়, যা কেবিনের অভ্যন্তরীণ চাপের বিরুদ্ধে খোলা যায় না। যেহেতু রকেটটি জ্বালানিবীহিন ছিল, তাই পরীক্ষাটি বিপজ্জনক বলে বিবেচিত হয়নি এবং এটির জন্য জরুরী প্রস্তুতিও দুর্বল ছিল।
কংগ্রেসনাল তদন্ত চলাকালীন সেনেটর ওয়াল্টার মন্ডলে জনসাধারণের কাছে নাসার একটি অভ্যন্তরীণ দলিল প্রকাশ্যে প্রকাশ করেন প্রধান অ্যাপোলো ঠিকাদার নর্থ আমেরিকান এভিয়েশন-এর সমস্যা উদ্ধৃত করে, যা ফিলিপস রিপোর্ট হিসাবে পরিচিতি লাভ করে। এই প্রকাশটি নাসার প্রশাসক জেমস ই ওয়েবকে বিব্রত করে, যিনি নথির অস্তিত্ব সম্পর্কে অজানা ছিলেন এবং অ্যাপোলো প্রোগ্রামে বিতর্কের সৃষ্টি করে। নাসার উন্মুক্ততার অভাবে কংগ্রেস-সম্পর্কিত অসন্তুষ্টি সত্ত্বেও, উভয় কংগ্রেস-সম্পর্কিত কমিটি রায় দেয় যে প্রতিবেদনে উত্থাপিত বিষয়গুলির সাথে দুর্ঘটনার কোনও সম্পর্ক নেই।
মানবাহী অ্যাপোলো উড়ানগুলি ২০ মাসের জন্য স্থগিত করা হয় এবং কমান্ড মডিউলটির বিপত্তিগুলির সমাধান করা হয়। যাইহোক, চন্দ্র মডিউল (এলএম) এবং স্যাটার্ন ভি রকেটের উন্নয়ন ও মানববিহীন পরীক্ষা চালিয়ে যায় হয়। অ্যাপোলো ১, এসএ-২০৪ এর জন্য স্যাটার্ন আইবি উৎক্ষেপণ গাড়িটি প্রথম এলএম পরীক্ষার উড়ান, অ্যাপোলো ৫-এর জন্য ব্যবহৃত হয়। ১৯৬৮ সালের অক্টোবরে অ্যাপোলো ৭-এর ব্যাকআপ ক্রু দ্বারা প্রথম সফল ক্রু আপোলো অভিযানটি ওড়ে।
১৯৬৬ সালের অক্টোবরে নাসা ঘোষণা করে যে কমান্ড মডিউল থেকে সরাসরি সম্প্রচারের জন্য উড়ানটি একটি ছোট টেলিভিশন ক্যামেরা বহন করবে। ক্যামেরাটি উড়ানের সময়ে ফ্লাইট কন্ট্রোলারকে মহাকাশযানের যন্ত্র প্যানেলটি পর্যবেক্ষণ করার অনুমতি দেওয়ার জন্যও ব্যবহৃত হত। সমস্ত মানববাহী অ্যাপোলো অভিযানে টেলিভিশন ক্যামেরা বহন করা হয়।
১৯৬৬ সালের জুনে অ্যাপোলো ১ নামে গ্রিসোমের মহাকাশচারী গ্রহণ নামে একটি মিশন প্যাচ ডিজাইন নুমোদন পায় (যদিও পরবর্তীকালে এই মিশন পদবি সম্পর্কে চূড়ান্ত সিদ্ধান্তের জন্য মঞ্জুরি প্রত্যাহার করা হয়, যা অগ্নিকাণ্ডের পরে সমাধান করা হয়নি)। নকশার কেন্দ্রটিতে দক্ষিণ-পূর্ব আমেরিকা যুক্তরাষ্ট্রের ফ্লোরিডার (লঞ্চ পয়েন্ট) উপরদিয়ে উড়ন্ত একটি কমান্ড এবং পরিষেবা মডিউল চিত্রিত করা হয়। চাঁদটি দূরত্বে দেখা যায়, যা চূড়ান্ত প্রোগ্রামের লক্ষ্যের প্রতীক।
আন্তঃঔপনিবেশিক প্রতিযোগিতা

আন্তঃঔপনিবেশিক প্রতিযোগিতা বা আন্তঃঔপনিবেশিক টুর্নামেন্ট () ওয়েস্ট ইন্ডিজের প্রধান প্রথম-শ্রেণীর ক্রিকেট প্রতিযোগিতা ছিল। দ্বিতীয় বিশ্বযুদ্ধের পূর্ব-পর্যন্ত এ ক্রিকেট প্রতিযোগিতা চলে।
শুরুরদিকের প্রতিযোগিতাগুলোয় ব্রিটিশ গায়ানাকে মাঝে-মধ্যেই ডেমেরারা নামে ডাকা হতো। তবে, সাধারণ্যের সুবিধার্থে অত্র নিবন্ধে ব্রিটিশ গায়ানারূপে লিপিবদ্ধ করা হয়েছে।
এ প্রতিযোগিতাটি শৌখিন খেলোয়াড়দের জন্যে সীমাবদ্ধ। তবে, প্রায়শঃই অনেক শীর্ষস্থানীয় পেশাদার কৃষ্ণাঙ্গ ক্রিকেটার এ প্রতিযোগিতায় অংশ নিতেন।
১৮৯১ সালে বার্বাডোস, ব্রিটিশ গায়ানা ও ত্রিনিদাদের মধ্যকার একটি প্রতিযোগিতা হয়। প্রত্যেক দলই একে-অপরের বিপক্ষে খেলে ও পরবর্তীকালে শীর্ষ দুই দলের মধ্যকার চূড়ান্ত খেলা অনুষ্ঠিত হতো। এ প্রতিযোগিতা চলাকালে সম্মানীয় অচার ওয়ার্নারের পরামর্শক্রমে তিনটি উপনিবেশের মধ্যকার নিয়মিতভাবে সিরিজ আকারে পর্যায়ক্রমে প্রত্যেক উপনিবেশে অনুষ্ঠিত হবার কথা জানানো হয়। ১৮৯৩ সালে পরবর্তী প্রতিযোগিতার আয়োজন করা হয়। কিন্তু, ব্রিটিশ গায়ানা এতে অংশ নেয়নি। বার্বাডোস দল আবারও বিজয়ী হয়। এ খেলাটি প্রতিযোগিতার প্রথম যথাযথ খেলা হিসেবে পরিগণিত হয়।
১৮৯৩ সালের খেলায় বিজয়ী হবার কারণে ১৮৯৫ সালের প্রতিযোগিতায় বার্বাডোস দল স্বয়ংক্রিয়ভাবে চূড়ান্ত খেলায় অংশ নেয়। অন্য দুই দলের মধ্যকার খেলার মাধ্যমে সিদ্ধান্ত গৃহীত হয় যে, কোন দল তাদের বিপক্ষে প্রতিদ্বন্দ্বিতায় অবতীর্ণ হবে। পরবর্তী প্রতিযোগিতাগুলোয়ও একই ধারা অব্যাহত থাকে।
দূরত্ব ও যাতায়াত খরচের কথা বিবেচনায় এনে জ্যামাইকা দল কোন সময়েই আন্তঃঔপনিবেশিক প্রতিযোগিতায় অংশ নেয়নি।
১৮৯৩-৯৪ মৌসুমে ব্রিটিশ গায়ানা প্রতিযোগিতায় অংশগ্রহণ করেনি। ১৩শ আসরের খেলাটি অমিমাংসিত অবস্থায় ছিল। ত্রিনিদাদ বনাম বার্বাডোসের মধ্যকার চূড়ান্ত খেলাটি জাহাজে আরোহণের কারণে ড্র অবস্থায় বার্বাডোস দল চলে আসে।
শুরুতে প্রতি দুই বছর অন্তর প্রতিযোগিতা আয়োজন করা হয়। কিন্তু, ৮ম আসর থেকে বার্ষিকাকারে অনুষ্ঠিত হতে থাকে। তবে, বিভিন্ন কারণে বেশ কয়েক বছর খেলা হয়নি।
২৭টি আনুষ্ঠানিক সিরিজে ত্রিনিদাদ ১১, বার্বাডোস ১০টি ও ব্রিটিশ গায়ানা ৫টি শিরোপা জয় করে। ১টি সিরিজ অসমাপ্ত থেকে যায়।
২৭টি চূড়ান্ত খেলায় ত্রিনিদাদ দল ২৪টি, বার্বাডোস ১৯টি ও ব্রিটিশ গায়ানা ১১টি প্রতিদ্বন্দ্বিতায় অবতীর্ণ হয়েছিল। ত্রিনিদাদ ও বার্বাডোসের মধ্যকার খেলায় ত্রিনিদাদ ১১ ও বার্বাডোস ৯টিতে জয় পায়। একটি খেলা ড্র হয়। ত্রিনিদাদ ও ব্রিটিশ গায়ানার মধ্যকার খেলায় ত্রিনিদাদ ১৩ ও ব্রিটিশ গায়ানা ৬টিতে জয় পায়। বার্বাডোস ও ব্রিটিশ গায়ানার মধ্যকার খেলায় ত্রিনিদাদ ৮ ও ব্রিটিশ গায়ানা ৫টিতে জয় পায়।
আবদুর রব (চাঁদপুরের রাজনীতিবিদ)

আবদুর রব মিয়া (মৃত্যু: ৮ জানুয়ারি ১৯৯৩) বাংলাদেশের চাঁদপুর জেলার রাজনীতিবিদ ও চাঁদপুর-৫ আসনের সাবেক সংসদ সদস্য।
আবদুর রব চাঁদপুর জেলার হাজীগঞ্জ উপজেলার মকিমাবাদ গ্রামে জন্মগ্রহণ করেন। তার পিতা আমিন মিয়া ও মাতা এয়াকুতুন্নেছা। স্কুল জীবনে তিনি সরকারি চাকুরে খালুর সাথে রংপুরে ছিলেন। ১৯৭২ সালের ভাষা আন্দোলনে তিনি জগন্নাথ কলেজের ছাত্র ছিলেন এবং কলেজের সর্বদলীয় ছাত্র সংগ্রাম পরিষদের সাধারণ সম্পাদক ছিলেন।
তার স্ত্রী বেগম মোহসেনা রব (মৃত্যুঃ ৪ সেপ্টেম্বর ২০২০)। তাদের ৬ ছেলে, ৩ মেয়ে।
আবদুর রব মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে চাঁদপুর-৫ আসন থেকে সংসদ সদস্য নির্বাচিত হন। তিনি বাংলাদেশ আওয়ামীলীগ কেন্দ্রীয় কার্যনির্বাহী কমিটির সদস্য, চাঁদপুর জেলা আওয়ামীলীগের সভাপতি ও সাধারণ সম্পাদক ছিলেন।
১৯৯১ সালের পঞ্চম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি নির্বাচনে অংশগহণ করে পরাজিত হয়েছিলেন।
আবদুর রব ৮ জানুয়ারি ১৯৯৩ সালে ঢাকার বারডেম হাসপাতালে চিকিৎসাধীন অবস্থায় মৃত্যুবরণ করেছেন।
আব্দুল ওয়াদুদ খান

আব্দুল ওয়াদুদ খান বাংলাদেশের চাঁদপুর জেলার রাজনীতিবিদ ও চাঁদপুর-৫ আসনের সাবেক সংসদ সদস্য।
আব্দুল ওয়াদুদ খান চাঁদপুর জেলার শাহরাস্তি থানার অন্তর্ভুক্ত গ্রাম খেড়িহর, মুন্সী বাড়িতে জন্মগ্রহণ করেন।
আব্দুল ওয়াদুদ খান ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে চাঁদপুর-৫ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে চাঁদপুর-৫ আসন থেকে পরাজিত হয়েছিলেন।
আ ন ম শামসুল ইসলাম

আ ন ম শামসুল ইসলাম যিনি নাসের প্রফেসর নামে পরিচিত। বাংলাদেশের লক্ষ্মীপুর জেলার রাজনীতিবিদ ও লক্ষ্মীপুর-১ রামগঞ্জ আসনের সাবেক সংসদ সদস্য।
আ ন ম শামসুল ইসলাম লক্ষ্মীপুর জেলায় রামগঞ্জ উপজেলার কালিকাপুর গ্রামে জন্মগ্রহণ করেন।
শামসুল ইসলাম ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে লক্ষ্মীপুর-১
রামগঞ্জ আসন থেকে সংসদ সদস্য নির্বাচিত হন।
এম এ গোফরান

এম এ গোফরান বাংলাদেশের লক্ষ্মীপুর জেলার রাজনীতিবিদ ও লক্ষ্মীপুর-১ আসনের সাবেক সংসদ সদস্য। তিনি একজন <nowiki>বীর মুক্তিযোদ্ধা ছিলেন</nowiki>। তিনি রামগঞ্জে খুব জনপ্রিয় এখনও
এম এ গোফরান লক্ষ্মীপুর জেলায় জন্মগ্রহণ করেন।
গোফরান ১৯৮৮ সালের চতুর্থ জাতীয় সংসদ নির্বাচনে জাতীয় সমাজতান্ত্রিক দল (রব) এর প্রার্থী হিসেবে লক্ষ্মীপুর-১ আসন থেকে সংসদ সদস্য নির্বাচিত হন।
এমটিভি পাকিস্তান

এমটিভি পাকিস্তান হচ্ছে পাকিস্তানের একটি প্রাক্তন চ্যানেল। পাকিস্তানি উর্দু ভাষায় মূলত এই চ্যানেলটি পপসঙ্গীত সহ পাকিস্তানি চলচ্চিত্রের সঙ্গীত প্রচারিত হতো। এছাড়াও চ্যানেলটিতে সিন্ধি ভাষার গান, পাঞ্জাবি ভাষার গান সহ পশতু ভাষাতেও কিছু কিছু জনপ্রিয় গান প্রচারিত হয়েছে। ইন্দু মিডিয়া গ্রুপ এই চ্যানেলটি ২০০৬ সালে চালু করে।
মূলত ভারতীয় এমটিভির দ্বারা অনুপ্রাণিত এই চ্যানেলটি পাকিস্তানি তরুণ-তরুণীদের জন্যই নির্মিত ছিলো এবং পশ্চিমা ধাচে ভিডিও জকি সহ বিভিন্ন ধরনের অনুষ্ঠান উপস্থাপনা পশ্চিমা ধাচেই মূলত ভারতের এমটিভিকে অনুকরণ করে নির্মিত হতো।
এ কে এম আবু জাহিদ

এ কে এম আবু জাহিদ বাংলাদেশের কুমিল্লা জেলার রাজনীতিবিদ ও কুমিল্লা-৯ আসনের সাবেক সংসদ সদস্য।
এ কে এম আবু জাহিদ কুমিল্লা জেলায় জন্মগ্রহণ করেন।
এ কে এম আবু জাহিদ ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কুমিল্লা-৯ আসন থেকে সংসদ সদস্য নির্বাচিত হন।
মোহাম্মদ আবুল কালাম

মোহাম্মদ আবুল কালাম বাংলাদেশের নোয়াখালী জেলার রাজনীতিবিদ ও তৎকালীন নোয়াখালী-১০ আসনের সাবেক সংসদ সদস্য।
মোহাম্মদ আবুল কালাম নোয়াখালী জেলায় জন্মগ্রহণ করেন।
মোহাম্মদ আবুল কালাম ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন নোয়াখালী-১০ আসন থেকে সংসদ সদস্য নির্বাচিত হন।
চলে থে সাথ

চলে থে সাথ (; ) হচ্ছে ২০১৭ সালে মুক্তিপ্রাপ্ত একটি পাকিস্তানি উর্দু চলচ্চিত্র। খ্যাতিমান টেলিভিশন অভিনেত্রী সায়রা ইউসুফ এই চলচ্চিত্রের মাধ্যমে তার চলচ্চিত্র জীবন শুরু করেছিলেন। চলচ্চিত্রটি ছিলো প্রণয়ধর্মী, সায়রা ইউসুফের একজন চীনা তরুণের সঙ্গে প্রেম নিয়েই চলচ্চিত্রটির কাহিনী আবর্তিত, সায়রা চলচ্চিত্রটিতে রেশম চরিত্রে অভিনয় করেছিলেন; চলচ্চিত্রটির বেশির ভাগ শুটিং হয় পাকিস্তানের গিলগিত-বালতিস্তানে।
চলচ্চিত্রটির কাহিনী হচ্ছে রেশম নামের এক নারী চরিত্রকে নিয়ে। রেশম একজন ডাক্তার যে তার বন্ধুদের সাথে নিজের অতীত এবং ভবিষ্যৎ আবিষ্কার করার রাস্তায় থাকে। চলচ্চিত্রটিতে আন্তঃদেশীয় প্রেম দেখানো হয়; একজন চীনা পুরুষ এবং রেশমের প্রেম নিয়ে চলচ্চিত্রটির কাহিনী এগোয়।
রুথ চ্যাটারটন

রুথ চ্যাটারটন (২৪ ডিসেম্বর ১৮৯২ - ২৪ নভেম্বর ১৯৬১) ছিলেন একজন মার্কিন অভিনেত্রী, বৈমানিক ও ঔপন্যাসিক। তিনি ১৯৩০-এর দশকের মাঝামাঝি সময়ে জনপ্রিয়তা অর্জন করেন এবং বৈমানিক হিসেবেও সুখ্যাতি অর্জন করেন। তিনি সেই সময়ের মার্কিন যুক্তরাষ্ট্রের অল্প কয়েকজন নারী বৈমানিকের একজন। তিনি "মাদাম এক্স" (১৯২৯) ও "সারা অ্যান্ড সন্স" (১৯৩০) চলচ্চিত্রে অভিনয়ের জন্য দুইবার শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ১৯৩০-এর দশকের শেষভাগে চ্যাটারটন চলচ্চিত্রে অভিনয় থেকে অবসরে যান, কিন্তু মঞ্চে অভিনয় চালিয়ে যান। তিনি ১৯৪০-এর দশকের শেষভাগে কয়েকটি টেলিভিশন নাটকে কাজ করেন এবং ১৯৫০-এর দশকে ঔপন্যাসিক হিসেবেও সফলতা অর্জন করেন। তিনি ১৯৬১ সালে ইন্ট্রাসেরিব্রাল রক্তক্ষরণে মারা যান।
চ্যাটারসন ১৮৯২ সালের ২৪শে ডিসেম্বর নিউ ইয়র্ক সিটিতে জন্মগ্রহণ করেন। তার পিতা ওয়াল্টার চ্যাটারটন একজন স্থপতি এবং মাতা লিলিয়ান (বিবাহপূর্ব রিড)। তিনি ইংরেজ ও ফরাসি বংশোদ্ভূত। তার পিতামাতা তার শৈশবেই আলাদা হয়ে যান। চ্যাটারটন নিউ ইয়র্কের পেলহামের মিসেস হ্যাগেন্‌স স্কুলে পড়াশোনা করেন।
১৯০৮ সালে চ্যাটারটন ও তার বন্ধুরা ওয়াশিংটন, ডি.সি.তে এক মঞ্চনাটক দেখতে যান। চ্যাটারটন তার বন্ধুদের কাছে এই নাটকের প্রধান অভিনেত্রীর অভিনয়ের সমালোচনা করেন, বন্ধুরা তাকে মঞ্চ অভিনেত্রী হওয়ার আহ্বান জানান কিংবা চুপ করতে বলেন। চ্যাটারটন তাদের এই আহ্বান গ্রহণ করেন এবং কয়েকদিন পর সেই মঞ্চনাটকের দলে যোগ দেন। তিনি এরপর মঞ্চে কর্মজীবন গড়ার লক্ষ্যে বিদ্যালয়ের পাঠ ত্যাগ করেন। ১৬ বছর বয়সে চ্যাটারটন উইসকনসিনের মিলওয়াউকির ফ্রেন্ড স্টক কোম্পানিতে যোগ দেন ও সেখানে ছয় মাস অতিবাহিত করেন।
চ্যাটারটন ১৯১১ সালে "দ্য গ্রেট নেম" নাটক দিয়ে ব্রডওয়ে মঞ্চে অভিনয় শুরু করেন। মঞ্চে তার সর্বাধিক সফল কাজ হল ১৯১৪ সালের "ড্যাডি লং লেগস", এটি জিন ওয়েবস্টারের একই নামের উপন্যাস থেকে মঞ্চে উপযোগী করা হয়।
১৯২৯ সালে চ্যাটারটন ধারে মেট্রো-গোল্ডউইন-মেয়ারে যান এবং এই স্টুডিওর "মাদাম এক্স" চলচ্চিত্রে অভিনয় করেন। চলচ্চিত্র সমালোচনামূলকভাবে ও বক্স অফিসে সফলতা অর্জন করেন। এই চলচ্চিত্রে তার অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। পরের বছর তিনি "সারা অ্যান্ড সন্স" (১৯৩০) চলচ্চিত্রে অপেরা গায়িকা হিসেবে খ্যাতি অর্জন করা গৃহিণী চরিত্রে অভিনয় করেন। এই চলচ্চিত্রটিও সমালোচনামূলক ও ব্যবসায়িক দিক থেকে সফলতা লাভ করে এবং তিনি এই কাজের জন্য পুনরায় শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এই বছরে তিনি ওয়েস্ট কোস্ট চলচ্চিত্র প্রদর্শকদের আয়োজিত ভোটে নর্মা শিয়েরারের পর বর্ষসেরা নারী তারকা হিসেবে দ্বিতীয় সর্বোচ্চ ভোট লাভ করেন।
ফুয়াদ গামিল

ফুয়াদ গামিল (জন্ম: ১৮৯৭) একজন মিশরীয় ফুটবলার ছিলেন। তিনি ১৯২৪ গ্রীষ্মকালীন অলিম্পিকে মিশর জাতীয় ফুটবল দলের প্রতিনিধিত্ব করেছেন।
চিল্লা

চিল্লা (, , উভয়ের শাব্দিক অর্থ "চল্লিশ") হল সুফি জীবনধারায় প্রচলিত প্রায়শ্চিত্তমূলক ও নির্জনতা বিষয়ক আধ্যাত্মিক চর্চা। যা ভারতীয় ও ফারসি ঐতিহ্যে বহুলভাবে পরিচিত। এই রীতিতে, একজন ধ্যানকারী বা সন্ন্যাসী মাটিতে একটি চক্রার সীমারেখা তৈরি করে তাতে বসে থেকে ধ্যানের কলাকৌশল চর্চার চেষ্টা করে, এটি করা হয় শিয়াদের আরবাঈন বা চেহলোম উৎসবের অনুকরণে ৪০ দিন একটানা না খেয়ে থেকে। চেহলোম উৎসব আশুরার ৪০ দিন পর হোসাইন ও তার পরিবারের মৃত্যুর চল্লিশা হিসেবে তাদের স্মরণে ইরানের শিয়া সম্প্রদায়ের মাঝে উদযাপিত হয়ে থাকে। "চিল্লা" শব্দটি ফারসি শব্দ চেহেল থেকে এসেছে, যার বাংলা অর্থ চল্লিশ। চিল্লা সাধারণত চিল্লাখানা নামক একটি নির্জন কক্ষে পালন করা হয়ে থাকে।
চিল্লার সবচেয়ে বিখ্যাত ঘটনা পাওয়া যায় ১৪ শতকের সুফি কবি হাফেজ আর সিরাজের আত্মজৈবনিক বর্ননায়।
তাবলিগ জামাত টানা ৪০ দিন পুরুষদের জন্য নিজ ঘর হতে দূরবর্তী মসজিদে ধর্মীয় শিক্ষা সফর আয়োজন করে, যাকে তারা চিল্লা বলে। এসময় তারা তাদের সুফি মতবাদের গ্রন্থ ফাজায়েলে আমল থেকে পাঠ করে ও মুসলিমদের ইসলামের ৫টি মূল স্তম্ভ শিক্ষা দেয়।